9. Møde. ( 69 ) 7. Maj. 
Fra det til Bedømmelse af Lektor W:; Johannsens Af- 
handling nedsatte Udvalg (Warming, Kjeldahl) var ind- 
kommen nedenstaaende Betænkning: 
I Anledning af Hr. Lektor W. Johannsens Afhandling: 
Studier over Planternes periodiske Livsytringer, I. Om antago- 
nistiske Virksomheder i Stofskiftet, særlig under Modning og 
Hvile, der af Selskabet er overgivet os undertegnede til Be- 
tænkning, have vi den Ære at udtale følgende: 
Forfatteren forelægger et anseligt, gennem flere Aar samlet 
Forsøgsmateriale over Virkningen af anæsthetiske Midler, spe- 
cielt Æther paa Stofskiftet af Plantedele, særlig modnende og 
hvilende Organer. 
Ved Diskussionen af Forsøgene viser han, at der, ved 
Siden af karakteristiske Særegenheder for de forskellige Arter, 
kan paavises visse Virkninger af Narkosen paa Stofskiftet, der 
synes at være af meget generel Natur. Forf. finder i sine 
Forsøg en Støtte for sit Synspunkt, at der i de nævnte Or- 
ganer foregaar et stadigt og samtidigt Spil af Hydrolyse og 
Kondensation, et Sammenspil, der er af afgørende Betydning 
for den Selvregulering, der saa stærkt fremdrages i den nyere 
Plantefysiologi. De kondenserende Virksomheder ophæves eller 
hæmmes ved Narkosen, som derfor synes at tilbyde et Hjælpe- 
middel til et dybere Studium af de hydrolytiske Processer. 
Særlig interessante Resultater har Narkosen givet med Hensyn 
til Ophævelse af Planternes Hvile, hvorom Forf. forbeholder 
sig at meddele i en følgende Afhandling. 
Det anselige og dygtige Arbejde forekommer os vel skikket 
til Optagelse i Selskabets Skrifter. 
Eug. Warming. J. Kjeldahl, 
Affatter. 
I Henhold hertil vedtog Selskabet at optage den nævnte 
Afhandling blandt sine Skrifter. 
